Digermulen kirke

Digermulen kirke ligger i Digermulen i Vågan kommune i Nordland. Kirka er ei åttekantet kirke i betong. Den ble innviet 24. juni 1951 og har 250 plasser. Arkitekter var Melchior Wiel Nygaard og Torstein Schyberg. Digermulen ligger på Hinnøya helt sør ved Raftsundet. På kirkegården er det 10 omkomne etter «brudeforliset» i 1920. Det var ikke kirke på stedet tidligere og innbyggerne sognet til Vågan kirke i Kabelvåg. Den første tidfestede ideen om å få bygd ei kirke i Austre Vågan ble framsatt i 1900. David Eilertsen tok da på vegne av innbyggerne i Austra Vågan spørsmålet om egen kirke og 64 innbyggere signerte brev til kommunen. Vågan kommune hadde imidlertid dårlig økonomi, og det gikk lang tid før ideen ble realisert. I november 1941 ga professor Ewald Bosse og hans kone 30 000 kroner til bygging av ei lita kirke et sted i Hålogaland. Biskop Wollert Krohn-Hansen i Hålogaland bispedømme ble enig med Kristen Skjeseth som var prost i Vågan om å bruke pengene til å bygge ei kirke i Digermulen. Skjeseth var på den tiden internert Grini fangeleir. Regjeringen vedtok i desember 1949 at det kunne oppføres kirke. Byggingen av kirka kom ikke i gang før i juli 1950. Byggekostnadene var 179 500 kroner. Referanser Kilder Kirken i Vågan: Digermulen kirke Brun, Håkon: «Digermulen kirke 50 år», publisert i Vågan Historielags Årbok for Vågan 2001, s. 129-135 (no) «Digermulen kirke». Kulturminnesøk. Riksantikvaren – Direktoratet for kulturminneforvaltning.